Arved Palgi

Arved Palgi (8. oktoober 1903 Rakvere – 23. mai 1984 Rakvere) oli eesti jurist, ajakirjanik. 

Ta oli Rakvere Muuseumi asutaja ja juhataja. Hiljem tegutses ta mesinikuna.

Ta lõpetas aastal 1922 Rakvere poeglaste gümnaasiumi. Seejärel astus ta Tartu Ülikooli õigusteaduskonda, mille lõpetas aastal 1932.

Ta oli aastatel 1924–1934 ajalehe Virulane toimetaja. Aastatel 1933–1939 oli ta vandeadvokaat Nikolai Küti abi. Veel on ta tegutsenud spordiajakirjanikuna. 1934. aastal valiti ta ka Rakvere linnavolinikuks.

Ta on kirjutanud raamatuid Henry Fordist, Hitlerist, Hermann Göringist, Mussolinist ja Stalinist.

Aastal 1941 ta arreteeriti, ta oli vangilaagris Sverdlovski oblastis. Aastal 1956 oli ta Eestis tagasi. Pärast tagasipöördumist tegutses ta mesinikuna.

Välislingid 
Album Academicum Universitatis Tartuensis 1918-1944

Eesti juristid
Eesti ajakirjanikud
Eesti muuseumitöötajad
Korporatsioon Fraternitas Estica liikmed
Tartu Ülikooli õigusteaduskonna vilistlased‎

Sündinud 1903
Surnud 1984